Knøttsmå (mindre enn 1 millimeter), spinkelt bygde biller. Kroppen er jevnbred og litt flat, fargen vanligvis mørk, blank og fint hårete, tydelig punktert. Antennene er lange, 11-leddete, de tre ytterste leddene litt kraftigere enn resten. Pronotum er litt rundet, så bredt som dekkvingene, som er ganske jevnbrede og ikke dekker hele bakkroppen. Føttene er tre-leddete, det innerste leddet tykkere, de to ytterste leddene tynne.